Punapa malih, yèn ingkang ginugat minggat salêbêtipun sêrêgan. Punika katêmpahakên dhatêng ingkang gadhah momongan. Kaanggêran kawan dasa dintên. Yèn botên kapanggih kawan dasa dintên. Inggih ingkang darbe momongan kadhêndha sêlawe reyal. Kaanggêran cacah sabin tigang jung sapênginggil. Yèn sangandhapipun tigang jung, wontên etangipun. Dene ingkang minggat wau punika, dadosa bujunganipun ingkang anggugat. Kalih bujunganipun ing parentah.
